Într-un moment de inspirație...
E anul 1905, California de Nord.
Frank Epperson are unsprezece ani.
Stă pe verandă, preparând un fel de băutură DIY
care e foarte populară acum.
Tocmai a turnat un praf dulce într-un pahar cu apă
și, plin de entuziasm, amestecă cu un bețișor de lemn.
Nu știm exact ce se întâmplă în următoarele 24 de ore,
dar ne putem imagina că ceva anume i-a atras atenția lui Frank
și el își abandonează băutura fără să termine de amestecat.
După o noapte rece în Bay Area,
Frank își redescoperă băutura în dimineața următoare.
E înghețată bocnă.
Dar în loc să o arunce,
Frank scoate bucata de sifon înghețat din pahar, ținând de bețișorul de amestecat
și, într-un moment de inspirație, îl linge.
Încântat de invenția sa,
Frank începe să le prepare prietenilor săi „tratația” înghețată
și, cu trecerea timpului,
începe să o vândă sub denumirea Eppsicles,
o contragere a numelui său de familie și a cuvântului „icicle” (țurțure).
Se zvonește că, mai târziu,
copiii lui Frank au botezat delicatesa înghețată Pop's 'cicle.
Alții spun că numele e o combinare a cuvintelor lollipop (acadea) și icicle.
Indiferent de unde îi derivă numele, înghețata pe băț va rămâne în actualitate.
Aproximativ 2 miliarde de înghețate pe băț sunt vândute în fiecare an.